Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 3022

f) Használni tudja a tanult zenei szakkifejezéseket. 2006/20/II. szám $ NÉPTÁNC 5–6. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a Nat 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–12. évfolyam számára kimunkált alternatív tanterve képezte. Az itt közölt, 5–6. évfolyamra szóló Néptánc tanterv szerves előzménye az 1–4. évfolyam számára kidolgozott tanterv. Javasolt óraszám Évfolyam 5. 6. Óraszám (hetente) 0,5$ 0,5$ A KÉK kerettanterv és a NAT 2003 viszonyának jellemzői A KÉK Néptánc tantárgyi kerettanterv a Művészetek műveltségi területre készült, ezen belül a Dráma és tánc műveltségi részterület egy részét érinti. A kerettanterv a tánccal kapcsolatban megfogalmazott NAT és Kerettanterv-követelményeket teljes egészében lefedi. A részterülethez tartozó és a drámával kapcsolatos követelményeknek azonban csak természetesen részben felel meg. A kerettanterv a vállalt műveltségi részterületen a NAT és Kerettanterv követelményeihez viszonyítva jelentős többletteljesítményt vár el a tanulóktól. E többlet lényege a hagyományos tánckultúra (és a teljes hagyományos kultúra) értékeinek egységben látása, a hagyomány adekvát és inadekvát továbbélésének felismerése, az adaptációs és alkotási lehetőségek kihasználása, a reális – önmagára reflektálni tudó – magyarságkép kialakítása a reális Európa-kép, világkép és emberkép megalapozása érdekében. A tanterv – építve a párhuzamosan futó népismeret-néprajz tantárgyunk anyagára – a Hon- és népismeret kiemelt fejlesztési feladat vonatkozásában (gyermekjátékok, ének, zene, mozgás, viselet, táncos szokások stb.) koherens és a helyi táji-történeti előzményekhez alkalmazkodni tudó követelményrendszert mutat be, amellyel képes lefedni e nagy képességfejlesztő potenciállal rendelkező ismeret-, tevékenység-, magatartás- és attitűdrendszer egészét. A Néptánc kerettanterv jellemzői A néptánc tanulása révén a tanulók megismerhetik annak a magyar néptánckultúrának az értékeit, amely a magyarok honfoglalásakor hozott alapokon, a Kárpát-medencében együttélő népek sok évszázados egymásra hatása során alakult ki és amely ismeret-tevékenység-magatartás-attitűdrendszerével tájékozódási pontokat nyújthat a tanulóknak a múlt-jövő, az egyén-település-magyarság-európaiság-emberiség és az adottságokképességek-vállalható szerepek intervallumában. A néptánc képességfejlesztő és attitűdalakítási, -befolyásolási potenciálja a dallam-ritmus-mozgás egységéből, a táncnak a személyiség "egészét" mozgósító (ének, mozgáskoordináció, kooperáció stb.) szerepéből adódóan – rendkívül nagy. A kerettanterv tananyagrendszere tájanként, néprajzi csoportonként, településenként más és más lehet. Meghatározó beállítódása, hogy a helyi hagyományokra épít, és ezekre reflektálva mutatja be más tájegységek, vagy az "egész" néptánchagyomány válogatott értékeit. Ha helyi hagyományok nincsenek, vagy nem kellően feltártak, célszerű a kerettanterv ütemezéséhez igazodni. Ez az „igazodás” elsősorban a kerettantervi formára és a más tantárgyak tananyagaival való kapcsolatteremtésre utal, azonban eltérő koncepció hiányában a tartalomra is vonatkozik. A néptánc kerettanterv tananyaga a magyar néptánckincs legfontosabb típusait és dialektusait építi programjába. Tananyaga és felépítése összhangban van a Népismeret-néprajz kerettantervével. A kerettanterv minden tananyagrész esetében először a népdalok és a népzene előrevételével szándékozik a tanulókat ráhangolni a táncokra, szokásokra, majd a mozgássorok megtanulására is hosszú időt – legalább két tanévet – biztosít. A folyamatos gyakorlásnak köszönhetően egy-egy motívumfűzés elsajátítására 3-4 év is állhat a tanuló rendelkezésére. Ez a megoldás segítheti az esetleges hátrányok kompenzálását, de az elmélyülés lehetőségével módot ad a tehetséggondozásra is. A táncok folyamatos gyakorlása nem csupán az elsajátításra fordítható idő növelését és a mozgásemlékezet fejlesztését szolgálja. A tanulók testi növekedése, a test súlypontjának változása, a végtagok megnyúlása azt eredményezi, hogy az egyszer már megtanult és stílusosan táncolt motívumfűzés lassan "elromolhat", szögletessé válhat. Ezért időnként a már ismert táncfolyamatokat is célszerű újra tanulni. A lányok és a fiúk tevékenységköre a néptáncban viszonylag hamar elválik. Erre, mint tanulásszervezési problémára a tárgy programba vétele során számítani kell. 2006/20/II. szám A kerettanterv alkalmazásához szükséges feltételek A kerettanterv feltételezi, hogy a pedagógus – legalább a reprodukció szintjén – be tudja mutatni, illetve algoritmizálni tudja azokat a mozgássorokat, amelyeket a helyi tanterv tartalmaz. A kerettanterv – a tanulók létszámától függően – igényli a tanulócsoport bontását. A Néptánc tanulása elkülönített teret igényel, amelynek padlózata rugalmas, lehetőleg jó minőségű, pormentes, puha fával vagy linóleummal burkolt, egyik fala pedig – amennyiben mód van rá – tükrös. A Néptánc tanulásának céljai az 5–8. évfolyamon A Néptánc tanulásának az a célja, hogy az iskolából kikerülő fiatalok eligazodjanak a mozgás- és tánckultúra – kitüntetetten a magyar néptánc-kultúra – világában, ismerjék fel értékeit, értsék a Kárpát-medence táncainak formanyelvét, adottságaiknak megfelelően és szituatív módon tudják használni, illetve továbbfejleszteni táncos anyanyelvünket, ismerjék a népi műveltség és a néptánc egységét, illetve kölcsönös meghatározottságait, és használni tudják a dallam, a ritmus és a mozgás harmóniájának-diszharmóniájának mentálhigiéniai hatásait. A Néptánc tantárgy tanulása révén a tanulók megismerhetik annak a magyar néptánckultúrának az értékeit, amely a magyarok honfoglalása során hozott alapokon, a Kárpát-medencében együttélő népek sok évszázados egymásrahatása során alakult ki, és amely ismeret-tevékenység-attitűdrendszerével tájékozódási pontokat nyújthat a tanulók számára a múlt-jövő, az egyén-település-magyarság-európaiság-emberiség és az adottságokképességek-vállalható szerepek intervallumában. A Néptánc képességfejlesztő és attitűdalakítási, -befolyásolási potenciálja – a dallam-ritmus-mozgás egységéből, a táncnak a személyiség "egészét" mozgósító /ének, mozgáskoordináció, kooperáció stb./ szerepéből adódóan – rendkívül nagy. Felkínálható tevékenységei, közvetített ismeretei, attitűdkialakítási-befolyásolási szándékai révén a néptánc: Â segíti a magyarsághoz, az elődök által létrehozott értékekhez, a hazához és más népekhez való pozitív viszonyulás alakulását; Â segíti az egyéni szükségletek kielégítését, például: játék: énekes-mozgásos gyermekjátékok, táncos improvizációs gyakorlatok, önkifejezés: népdal, ballada, mondóka, kiszámoló, táncos improvizáció, önművelés: néptáncok, népszokások gyűjtése, táncleírások tanulmányozása, táncleírás jelírással, alkotás: improvizáció, koreográfia tervezése, leírása, betanítása stb.; Â segíti a reális önismeret és énkép kialakulását, a sokféle szerepkörben való megméretődést; Â segíti a képességek /ritmushallás, ritmustartás, ritmusemlékezet, tempótartás, tempóemlékezet, mozgáskoordináció, térérzékelés, mozgásemlékezet, kooperáció, improvizáció stb./ sokoldalú kibontakozását és fejlődését, és ezzel hozzájárul az esetleges hátrányok enyhítéséhez, illetve a tehetségek felismeréséhez; Â segíti az alkotásra való beállítódást, illetve a felkészülést a rendszeresen visszatérő improvizációval, etűdök összeállításával, vagy koreográfia készítésével; Â segíti a reális magyarságkép, a nemzeti identitás kialakulását, és ezzel segíti az Európa-kép és az emberiségről alkotott kép kialakulását is. A Néptánc tantárgy tananyagrendszere tájanként, néprajzi csoportonként, településenként más és más lehet. Meghatározó beállítódása, hogy a helyi hagyományokra épít, és ezekre reflektálva mutatja be más tájegységek, vagy az "egész" néptánchagyomány válogatott értékeit. Ha helyi hagyományok nincsenek, vagy nem kellően feltártak, célszerű a tanterv ütemezéséhez igazodni. A lányok és a fiúk tevékenységköre a néptáncban viszonylag hamar elválik. Erre, mint tanulásszervezési problémára a tárgy programba vétele során számítani kell. A néptánc tanterv 1-12. osztályos anyaga a magyar néptánckincs legfontosabb típusait és dialektusait építi programjába. Optimális tanulási folyamatot feltételezve a 6. osztály után a tanulók felkészültsége már magasan képzett szakembert kíván. Erre való tekintettel a 9-12. osztályok számára a néptánc tananyaga terén csupán ajánlásokat fogalmazunk meg. A néptánc tanterve összhangban van a népismeret-néprajz tantervével. A néptánc általában akkor foglalkozik egy-egy szokás énekes-táncos anyagával, amikor az adott szokás tartalmáról, formáiról a tanulók már viszonylag sokat tudnak. Az énekes-zenés-táncos átélés lehetősége viszont segíti a korábban tanultak elmélyülését. A tanterv minden tananyagrész esetében először a népdalok és a népzene előrevételével szándékozik a tanulókat ráhangolni a táncokra, szokásokra, majd a mozgássorok megtanulására is hosszú időt – legalább két tanévet – biztosít. A folyamatos gyakorlásnak köszönhetően egy-egy motívumfűzés elsajátítására három-négy év is állhat a tanuló rendelkezésére. Ez a megoldás segítheti az esetleges hátrányok kompenzálását, de az elmélyülés lehetőségével módot ad a tehetséggondozásra is. A táncok folyamatos gyakorlás nem csupán az elsajátításra fordítható idő növelését és a 2006/20/II. szám mozgásemlékezet fejlesztését szolgálja. A tanulók testi növekedése, a test súlypontjának változása, a végtagok megnyúlása azt eredményezi, hogy az egyszer már megtanult és stílusosan táncolt motívumfűzés lassan "elromlik", szögletessé válik. Ezért időnként a már ismert táncfolyamatokat is újra kell tanulni. A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Népdalok, népszokások dalainak éneklése egyedül és csoportosan;  Népdalok, népszokások dalainak éneklése ritmuskísérettel;  Népdalok, népszokások dalainak éneklése mozgással, játékkal összekapcsolva;  Népdalok, népszokások dalainak éneklése ritmuskísérettel és eszközhasználattal (bot, sapka, fonott korbács, kendő stb.);  Ritmusgyakorlatok;  Néptánclépések, motívumok, motívumfűzések gyakoroltatása kötött sorrendben;  Néptánclépések, motívumok, motívumfűzések gyakoroltatása szabadon (improvizálás);  A párostánc gyakorlása;  Népszokások, néptánc motívumfűzések, koreográfiák színpadi előadása közönségnek;  Részvétel táncházban, vegyes kor-osztályú vendégek között;  Filmek megtekintése népszokásokról;  Népszokásokról, néptánctípusokról, táncdialektusokról szóló szövegek feldolgozása;  Koreográfiák elemzése;  Táncdialektusok elemzése;  A táncírás alapelemeinek tanulása  Párválasztó-párcserélő játékok  Fogójátékok  Kergetőzők  Egyéni produkció bemutatása társaknak;  Önelemzés egyéni produkcióról vagy a csoportos produkcióban tettenérhető saját teljesítményről;  Tanulói produkció, attitűdmegnyilvánulás megfigyelése különféle helyzetekben, a tanuló különféle szerepeiben és a tanulás különféle fázisaiban;  Tanulók közös produkcióinak megtekintése és elemzése más tanulók által;  Tanulók egyéni vagy közös produkcióinak megtekintése és elemzése a pedagógus által;  Versenyeztetés csoporton belül;  Iskolai vagy egyéb versenyeken való szerepeltetés;  Csoportos színpadi produkciók bemutatása közönségnek;  Filmek, hangzó anyagok tanulói elemzése megtekintés, illetve meghallgatás után;  Adott mozgásoknak a tanulók által való lejegyzésének ellenőrzése és elemzése;  Az egyes tanulóknak a táncházban megnyilvánuló magatartásának, viselkedési kultúrájának, szerepazonosulásának megfigyelése és elemzése szóban  Megfigyelt produkciók rangsorolása tanulók által;  Megfigyelt produkciók rangsorskálán való elhelyezése a pedagógus által;  Megfigyelt produkciók zsűriztetése külső szakemberek által;  Produkciók elemző értékelése szóban;  A csoporttagokhoz, a partnerhez való viszonyulás elemző értékelése szóban;  A néptáncírás-produktumok rangsorskálán való elhelyezése 2006/20/II. szám A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján Taneszköz, tanítási segédlet Évfolyam Raktári szám Cím 5–8. Különféle néptánc olvasókönyvek Autentikus népzenét tartalmazó hangkazetták, CD-k Elemezhető, néptáncprodukciókról készült videokazetteák, DVD-k (gyűjtések, színházi vagy táncházi felvételek) A Néptánc tanítása viszonylag rugalmas, lehetőleg fa padlózatú, nem poroló helyiséget igényel, jó minőségű hangszóróval, erősítővel, audio- és videoeszközökkel felszerelve. A néptánc tanításához a közoktatási rendszerben is felhasználható taneszközök köre egyelőre szűk, azonban fokozatosan bővül. Az amatőr néptánc-művészeti mozgalom és a táncpedagógusok képzése már korábban "kikényszerítette" azokat a háttéranyagokat, amelyek ma az iskolában is használhatóak, ha nem magasan képzett néptánc-oktató vállalja a tárgy tanítását. Az alábbi kötetek beszerzése indokolt:

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes